બનાવની જાણવા મળતી વિગત પ્રમાણે મોરબી જિલ્લા એસઓજીની ટીમને બાતમી મળી હતી કે કેરાળી ગામની સીમમાંથી પસાર થતા શખ્સ પાસે ગેરકાયદે હથિયાર છે જેથી કેરાળી થી માણેકવાડા ગામ તરફ જવાના રસ્તે મીઠા પાણીના કૂવા વાળી સીમ તરીકે ઓળખાતી જગ્યા પર વોચ ગોઠવવામાં આવી હતી અને ત્યાંથી પસાર થતા ગફાર સુલેમાનભાઈ મોરી ડફેર (ઉ. વ. ૪૦) હાલ કેરાળી ગામની સીમ ટીનુભા દરબારની વાડી વાળાની તલાસી લેવામાં આવતા તેની પાસેથી કુલ મળીને બે જામનગરી બંદૂક મળી આવી હતી જેથી પોલીસે ત્રણ હજારની કિંમતના બંન્ને હથિયાર કબજે કરીને ગફાર મોરીની અટકાયત કરી આગળની કાર્યવાહી હાથ ધરી હતી.